Alkmaar is 'n nedersetting in die Ehlanzeni-distriksmunisipaliteit in die suidooste van Mpumalanga, Suid-Afrika. Alkmaar is vernoem na die stad met dieselfde naam in die provinsie Noord-Holland, Nederland. Alkmaar is geleë in die Schagenvallei, tussen Nelspruit en Montrose langs die R539 (ook toeganklik via die N4, 18 km vanaf Nelspruit). Alkmaar is op 'n hoogte van 696 meter bo seevlak en kan ook per trein bereik word. Daar is 'n ekologiese staproete in Alkmaar waaraan besoekers kan deelneem om ondervinding op te doen oor die natuur en die omgewing. Die Krokodilrivier vloei langs Alkmaar verby. Raper, Peter E. (1987). Dictionary of Southern African Place Names. Internet Archive. p. 57. Besoek op 27 Augustus 2017.